Nagrada "Ivica Matić"
Nagrada "Ivica Matić" je priznanje koje dodjeljuje Udruženje filmskih radnika Bosne i Hercegovine, nazvano po bosanskohercegovačkom filmskom reditelju i scenaristi Ivici Matiću. Nagrada "Ivica Matić" koja se do 1992. dodjeljivala za doprinos bosanskohercegovačkom filmu uspostavljena je ponovo 2003. godine i dodjeljuje se članu ili članovima Udruženja za istaknuto filmsko djelo u toj godini, te članu Udruženja za ukupan doprinos bosanskohercegovačkoj kinematografiji. Nagrada se dodjeljuje jednom godišnje u okviru programa Sarajevo Film Festivala i podržana je od strane Filmskog fonda Sarajevo. Zbog pandemije COVID-19 nagrade za 2019. i 2020. dodijeljene su 2021.